**NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2016-05-20 Nr. TAR1-61

Posėdis įvyko 2016-05-20 13:00 val.

Posėdžio pirmininkas Inga Aksamitauskaitė- Bružienė.

Posėdžio sekretorius Jurgita Šekštėnienė.

Dalyvavo: Liudvikas Mileška, Arvydas Cesiulis, Simonas Gentvilas, Virginija Kairienė, Liudvika Kuzminčiūtė, Raimonda Mažonienė, Renolda Senavaitienė, Darius Vaitkevičius, Alfonsas Vildžiūnas, Germanas Čepas.

DARBOTVARKĖ:

1. Dėl miesto infrastruktūros lėšų paskirstymo pagal bendruomenių prioritetus.

2. Dėl nevyriausybinių organizacijų atstovų delegavimo į visuomenines tarybas ir komisijas.

3. Dėl sveikatinimo programų vykdymo.

4. Dėl NVO finansavimo kultūros srityje.

5. Einamieji klausimai: Virginijos Kairienės raštas NVO tarybai, Liudvikos Kuzminčiūtės kreipimasis dėl NVO duomenų bazės, LR NVO plėtros įstatymo pakeitimai, Lobistinės veiklos įstatymo pakeitimai.

1. SVARSTYTA. Klaipėdos miesto infrastruktūros lėšų paskirstymas pagal bendruomenių prioritetus.

Pirmininkė Inga Aksamitauskaitė-Bružienė informavo, kad neatvyko į posėdį Irena Šakalienė kuri turėjo pristatyti miesto infrastruktūros lėšų paskirstymą pagal bendruomenių prioritetus, dėl didelio darbo krūvio, paprašė šį klausimą perkelti į sekantį posėdį.

NUTARTA:

Informacija išklausyta.

2. SVARSTYTA. Nevyriausybinių organizacijų atstovų delegavimas į visuomenines tarybas ir komisijas.

 Simonas Gentvilas išsakė savo nuomonę šiuo klausimu, jo manymu išrinktas naujas tarybos narys VšĮ „Plaukimas visiems“ prezidentas Germanas Čepas, dirbantis vienas asmuo, registruotas ne Klaipėdos mieste, neteikiantis jokių ataskaitų negali atstovauti šiai Nevyriausybinių organizacijų tarybai. Pasiūlė pakeisti Nevyriausybinių organizacijų atstovų deleguojamų į įvairias tarybos prie Klaipėdos miesto savivaldybės tarybos kriterijus, kad renkant naują tarybą būtų atsižvelgta į kokybinius ir kiekybinius kriterijus, kaip pavyzdžiui:

1. Organizacija vienija virš 30 narių;
2. Vykdo veiklą 2 metus;
3. Registruoti Klaipėdos mieste;
4. Teiktų viešas veiklos ir finansines ataskaitas.

Raimonda Mažonienė pritaria pasiūlytiems kriterijams, bet nepritaria kriterijui dėl 30 narių. Jos ir daugelio tarybos narių nuomone per daug. Jos siūlymu galėtų būti 5-6 asmenys. Vyksta diskusija.

Inga Aksamitauskaitė-Bružienė pasiūlė iki sekančio posėdžio teikti pasiūlymus dėl kokybių ir kiekybinių kriterijų ir juos siųsti elektroniniu paštu, kad per sekantį posėdį galėtų aptarti visus siūlymus, balsuoti ir priimtus kriterijus kaip rekomendacijas pateikti Klaipėdos miesto savivaldybės tarybai.

NUTARTA:

Pirmininkei iki sekančio posėdžio siųsti kriterijus, bei siūlymus.

3. SVARSTYTA. Sveikatinimo programų vykdymas.

Germanas Čepas pristatė taryboje informaciją kaip yra finansuojamos keletas programų

2015 ir 2016 metų kovo 15 AD1-750 Visuomenė sveikatos specialiosios rėmimo programos pavyzdžius, kuriose programos vykdymas ir lėšos, skirtos visuomenės sveikatinimo programoms, tiesiogiai administracijos direktoriaus pavedimu paskiriamos BĮ Klaipėdos miesto visuomenės sveikatos biurui, o 2016 metai ir BĮ Klaipėdos miesto visuomenės sveikatos biurui ir BĮ Klaipėdos sporto centrui ,,Gintaras“.

Sveikatos biuras neturėdamas programai vykdyti, nei atitinkančių higienos normos patalpų, nei specialistų, jie patys programą savo nuožiūra vykdyti paskiria paslaugų tiekėjus.

Taip pat pateikė informaciją, kad Klaipėdos miesto savivaldybės tinklapyje nėra informacijos apie visas Klaipėdos mieste esančias įstaigas teikiančias paslaugas sveikatos srityje. Tinklapyje galima matyti, tik pačios savivaldybės įsteigtos įmonės ir tai ne visos.

Pirmininkė priminė kokie atsakymai yra gauti iš Savivaldybės Sveikatos skyriaus ir pasiūlė pakartotinai kreiptis į Sveikatos skyrių dėl išsamios informacijos pateikimo apie tai kiek lėšų sveikatos srityje yra skiriama nevyriausybinėms organizacijoms.

NUTARTA:

Informacija išklausyta. Pritarta pasiūlymui pakartotinai kreiptis į Sveikatos skyrių dėl informacijos pateikimo.

4. SVARSTYTA. NVO finansavimas kultūros srityje.

Raimonda Mažonienė pristatė NVO finansavimą kultūros srityje. Šiais metais Klaipėdos miesto savivaldybė skyrė didesnį finansavimą kultūros sričiai bendra suma 15.86,00 Eur. Skatinti bendruomenių ir visuomeninių organizacijų projektinę veiklą, suteikiant konsultacinę ir finansinę pagalbą įgyvendinimo terminas 2013 m.-2020 m. Iš dalies finansuotos 2013 m.: 49 sportinės veiklos programos, 14 jaunimo, 43 kultūros ir spaudinių, 1 sveikatos, 23 socialiniai projektai, 2014 m. - 57 sportinės veiklos programos, 13 jaunimo projektų, 54 kultūros ir leidinių, 23 socialiniai projektai. 2015 m. dalinai finansuoti 67 kultūros projektai ir 5 reprezentaciniai Klaipėdos festivaliai, bei 4 Jaunimo teatrinės programos, iš jų: nevyriausybinių organizacijų ir ne savivaldybės viešųjų įstaigų 55 projektai ir programos. Iš viso Kultūros skyrius parėmė 55 NVO iniciatyvas.

2014 m. NVO teikė paslaugas pagal sportinės veiklos sutartis (17 programų), vykdė savivaldybės iš dalies remtas jaunimo programas, kultūros ir socialines viešąsias paslaugas. 2015 m. Kultūros skyrius pagal Viešųjų pirkimų įstatymą 2015 m. iš NVO nupirko 3 paslaugas, dalinai finansavo 48 NVO organizacijų 55 kultūros projektus ir programas. Kultūros įstaigos 2015 m. iš NVO nupirko 55 paslaugas, kartu su Kultūros skyriumi pagal Viešųjų pirkimų įstatymą iš NVO buvo nupirktos 58 paslaugos.

Vyko diskusija. Inga Aksamitauskaitė- Bružienė priminė, kad visa ši informacija yra renkama siekiant vykdyti vieną iš prioritetinių NVO tarybos veiklų, t.y. išsiaiškinti kiek lėšų ir kokiais būdais savivaldybė skiria NVO ir bendruomenėms. Siekis yra, kad bent 15 % visų savivaldybės teikiamų paslaugų būtų perduotos ar paslaugos viešųjų pirkimų ar konkursinio finansavimo būdu būtų perkamos iš NVO ir bendruomenių. Priminė, kad , kiekvienai NVO taryboje atstovaujamai NVO sričiai siekiama padaryti ataskaitas, kad būtų galima apibendrinti viską ir iki rugsėjo-spalio mėn. pateikti Klaipėdos miesto tarybai šiuos siūlymus prieš biudžeto svarstymą.

Raimonda Mažonienė pasiūlė, perklausti NVO kiek gavo finansavimo ne iš savivaldybės biudžeto lėšų.

NUTARTA:

Informacija išklausyta. Siųsti ataskaitas nuo kiekvienos srities iki rugsėjo-spalio mėn., padaryti apibendrinimą ir pateikti siūlymus Klaipėdos miesto tarybai.

1. SVARSTYTA. Einamieji klausimai.

Virginija Kairienė pristatė svečią advokatą Rimantą Astrauską, kuris kreipėsi į Nevyriausybinių organizacijų tarybą su prašymu panaikinti aprašą, kuris jo manymu neatitinka pagal įstatymą. Taryba pritarė, parašyti raštą Klaipėdos miesto savivaldybės tarybai rekomendacinio pobūdžio, kad išnagrinėtų ir pateiktų siūlymus.

Liudvika Kuzminčiūtė pristatė ekologijos sritį. Kalbėjo apie tai, kad ekologijai nėra visiškai skirto jokio finansavimo, žmonės dirba be užmokesčio. Tai pat siūlo sukurti NVO bazę, kurios organizacijos veikiančios, kurios ne. Pirmininkė pristatė informaciją apie LR NVO plėtros įstatymo ir Lobistinės veiklos įstatymo pakeitimus ir atkreipė dėmesį į tai kokią įtaką šie pakeitimai turės NVO veiklai.

NUTARTA:

Parašyti rekomendacinį siūlymą Klaipėdos miesto tarybai dėl aprašo panaikinimo.

Kurti NVO bazę.

|  |  |
| --- | --- |
| Posėdžio pirmininkė | Inga Aksamitauskaitė-Bružienė |
|  |
| Posėdžio sekretorė | Jurgita Šekštėnienė |